जनसंचार के माध्यम का साहित्य स्वयं में उत्तर आधुनिक साहित्य है। यहाँ लेखकीयता, अद्वितीयता, मौलिकता, स्वायत्तता, भव्यता सब कुछ ख़त्म है। ऑनलाइन साहित्य इसका ज्वलंत उदाहरण है। यहाँ लेखक अपनी मन की बात बेरोक-टोक कह सकता है। आधुनिकता से कहीं आगे की चर्चा इसमें की गयी है। पाठक अपनी त्वरित टिप्पणी भी दे सकते हैं। सामाजिक चेतना व्यक्तिवादी चेतना का ही अगला चरण है जो हमें ऑनलाइन साहित्य में सुगमता से परिलक्षित हो जाता है। सामाजिक चेतना के विषय में दैनिक देशबंधु में परसाई जी लिखते हैं – “समाज में रहकर अपने को समाज का अंग समझना, समाज के उत्थान-पतन, सुख-दुख, गति-अवगति में साथ होना, पूरे समाज के उत्थान के बारे में सोचना और मानना कि समाज के उत्थान से व्यक्ति का उत्थान है, समाज की समस्याओं और संघर्षों को समझना तथा उसमें सहभागी होना यही सब सामाजिक चेतना है।”[2] तभी तो अनहदनाद चिट्ठाकार प्रियंकर उत्तरआधुनिक समाज के त्रस्त शोषित वर्ग से अपने को एकाकार करते हुए लिखते हैं –